alexandrainst/scandi-wiki huggingface dataset:
Fylkesvei 876

Fylkesvei 876 er en kort forbindelsesvei mellom europavei 75 og Vardø lufthavn, Svartnes.

Frem til 2019 hadde veien betegnelsen fylkesvei 342 (Finnmark).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Vardø
Cracovia Kraków

MKS Cracovia SSA er Polens eldste fotballklubb, den ble grunnlagt i 1906 og ble det første polske laget som vant den polske serien. Laget er ett av to i den høyeste serien fra den polske byen Kraków. Det andre rivaliserende laget er Wisła Kraków og supporterbråket mellom disse to klubbene bruker å resultere i flere dødsofre hvert år.

Meritter 
 Seriemestere: 1921, 1930, 1932, 1937, 1948
 Cupmestere: 2019–20

Spillerstall 
Oppdatert 25. april 2022.

Utlånte spillere

Tidligere spillere 
 Damian Dąbrowski

Referanser

Eksterne lenker 
 
 Cracovia (90minut.pl)
 KS Cracovia online encyclopedia
 KS Cracovia online encyclopedia – link

Sport i Kraków‎
Fotballag i Polen
Fotballag etablert i 1906
Partito dei Comunisti Italiani

Partito dei Comunisti Italiani («Partiet av italienske kommunister», PdCI) er et italiensk politisk parti. Partiet ble dannet i 1998 av en utbrytergruppe fra Rifondazione Comunista.

I det italienske parlamentsvalget i 2006 var partiet en del av den vinnende alliansen l'Unione som ble ledet av Romano Prodi. Partiet fikk 16 av 640 mandat i deputertkammeret.

Eksterne lenker 
 

Kommunistiske partier 
Politiske partier i Italia
Politiske partier etablert i 1998
1998 i Italia
Stian Berger Røsland

Stian Berger Røsland (født 3. november 1976 i Oslo) er norsk advokat og tidligere politiker (H). Han var byrådsleder i Oslo fra 2009 til 2015.

Familiebakgrunn og yrkesliv 
Han er gift med advokat og tidligere EU- og EØS-minister Marit Berger Røsland. Paret har to barn sammen.

Røsland er utdannet jurist fra Universitetet i Oslo, og er advokat og partner i Advokatfirmaet Selmer DA. Han er tilknyttet firmaets eiendomsavdeling, og arbeider primært med eiendomstransaksjoner og utviklingsprosjekter.

Politisk arbeid 
Røsland ble politisk engasjert i ungdomstiden gjennom Unge Høyre. Han var leder i Oslo Unge Høyre 1996–1998 og medlem av Unge Høyres sentralstyre 1998–2002. Røsland ble kåret til et av Norges største ledertalenter i 2009.

Røsland ble fast medlem av Oslo bystyre i 1999. Som det yngste medlemmet av Høyres bystyregruppe ble han leder for partiets kultur- og utdanningsfraksjon. Etter å ha vært byrådssekretær for Trine Skei Grande og Kjell Veivåg, var Røsland byrådssekretær for byrådsleder Erling Lae 2001–2003. Tilbake i bystyret etter kommunevalget i 2003, ble Røsland heltidspolitiker og nestleder i samferdsels- og miljøkomiteen, deretter fraksjonsleder i byutviklingskomiteen. Han var nestleder i Høyres bystyregruppe 2005–2007.

Røsland frasa seg renominasjon til bystyret i 2007, men ble etter et kort opphold utenfor politikk, utnevnt til finansbyråd i Erling Laes byråd i desember samme år. Lae varslet sin avgang som byrådsleder den 23. september 2009, og viste til Røsland som sin foretrukne etterfølger. Etter å ha formelt blitt nominert av Oslo Høyre, tiltrådte Røsland som byrådsleder for et byråd av Høyre og Fremskrittspartiet den 29. september 2009. Etter at Høyre vant valget i 2011, ledet Røsland et byråd av Høyre, Venstre og Kristelig Folkeparti. Røsland ledet storbynettverket i KS, og satt i Høyres sentralstyre i perioden 2014-2016. 

De borgerlige partiene mistet flertallet i Oslo bystyre ved kommunevalget i 2015, og Røsland av som byrådsleder i Oslo. Han tok plass i det nyvalgte bystyret som menig medlem. Etter søknad i juni 2016, ble Røsland fritatt som medlem av Oslo bystyre for resten av bystyreperioden. Han har ikke lenger noen partipolitiske eller folkevalgte verv utover, som tidligere byrådsleder for Høyre, å være livsvarig medlem av Oslo Høyres representantskap.

Referanser

Eksterne lenker 
 

Byråder i Oslo
Norske jurister
Personer fra Oslo
Fødsler i 1976
Norske advokater
Uwe Beyer

Uwe Beyer (født 14. april 1945 i Timmendorf i Kiel i Tyskland, død 15. april 1993) var en vesttysk sleggekaster.
Han vant bronsemedalje i OL 1964 i Tokyo, tok fjerdeplass i OL 1972 i München. I EM 1966 og EM 1971 ble det hhv. sølv- og gullmedalje.

Beyer døde av hjerteinfarkt i 1993. I 1981 innrømmet han å ha brukt anabole steroider gjennom karrieren.

Referanser

Eksterne lenker 
 

Tyske sleggekastere
Personer fra Kiel
Europamestere i friidrett
Dopingsaker i friidrett
Deltakere for Tyskland under Sommer-OL 1964
Friidrettsutøvere under Sommer-OL 1964
Medaljevinnere under Sommer-OL 1964
Deltakere for Vest-Tyskland under Sommer-OL 1972
Friidrettsutøvere under Sommer-OL 1972
Fødsler i 1945
Dødsfall i 1993
Finn Borchgrevink jr.

Finn Borchgrevink jr. (født 1. august 1968 i Sandefjord) er en norsk tidligere svømmer. Han svømte for Oslo IL og University of Hawaii og var innehaver av norsk rekord på 50m bryst langbane mellom 1990 og 1998 med tiden 30.19.

Norske svømmere
Fødsler i 1968
Smith Act

Alien Registration Act eller Smith Act er en amerikansk lov som forbyr politisk arbeid med siktemål å omstyrte amerikanske myndigheter med vold. Loven påbyr også ikke-amerikanske statsborgere å registrere seg hos myndighetene. Loven har en strafferamme på 20 års fengsel. 

Loven har fått sitt navn etter den konservative demokraten Howard W. Smith fra Virginia, som fremma lovforslaget for kongressen. Loven ble vedtatt i 1940 og signert av president Franklin D. Roosevelt.

Loven er blitt brukt for å bekjempe organisasjoner og enkeltpersoner, i første rekke på venstresida. Med Smith Act som rettsgrunnlag ble i åra 1948 til 1956 126 amerikanske kommunister arrestert og stilt for retten. Av disse ble 93 dømt. I tillegg ble 169 andre såkalte undergravende elementer utvist og deportert fra USA.

I 1957 ble flere dommer avsagt i henhold til Smith Act av høyesterett kjent ukonstitusjonelle og oppheva. Selv om Smith Act ikke lenger er virksom, er den fortsatt gjeldende lov i USA.

Eksterne lenker
 Lovteksten  
 Om rettssaker under Smith Act
 Drøfting av lovanvendelsen 
 Dennis v United States (1951) USAs høyestesrett
 Dennis v. United States 
 Yates v. United States (1957) USAs høyestesrett
 Yates v United States Dokumenter fra høysesteretts høringer

Lover i USA
Antikommunisme
Lover av 1940
1940 i USA
John Capel

John Capel (født 27. november 1978 i Brooksville, Florida, USA) er en amerikansk friidrettsutøver og tidligere utøver av amerikansk fotball. 
Da han studerte ved University of Florida i Gainesville, spilte han amerikansk fotball for Gators, men forlot klubben i 2000 for å konsentrere seg om friidrett.
Karrierens høydepunkt var gullmedaljen på 200 meter under VM i 2003 på Stade de France i Saint-Denis, Paris, Frankrike. I august 2005 vant han bronsemedalje på 200 meter i VM. I februar 2006 testet han positivt på kannabis, og ble utestengt i to år.

Amerikansk fotball
Capel testet positivt for kannabis under NFL Combine i 2001, og ble arrestert for besittelse et par måneder senere. Chicago Bears plukket ham opp i syvende runde (#208) av NFL Draft i 2001, men kuttet ham under treningsleiren samme året. Han tilbragte deler av treningsleiren i 2002 med Kansas City Chiefs, men ble igjen kuttet før sesongstart.

Referanser

Eksterne lenker 
 

Personer fra Brooksville i Florida
Sprintere fra USA
Verdensmestere i friidrett
Utøvere av amerikansk fotball fra USA
Friidrettsutøvere under Sommer-OL 2000
Deltakere for USA under Sommer-OL 2000
Deltakere for USA under VM i friidrett 2003
Fylkesvei 874

Fylkesvei 874 går mellom Nordmannset og Honningsvåg lufthavn. Veien er 805 meter lang.

Frem til 2019 hadde veien betegnelsen fylkesvei 174 (Finnmark).

Kommuner og knutepunkter

Endepunkt

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Nordkapp
Stjernehallen

Stjernehallen er en ishall i Fredrikstad som ble åpnet 3. oktober 1970, som den femte i Norge. Hallen er hjemmebanen til ishockeylaget Stjernen Hockey og har en publikumskapasitet på 2 280.

Stjernehallen 
I 1963 ble det nedsatt en kunstiskomité som skulle jobbe for etablering av en hall med kunstfrossen is i Fredrikstad. Etter mye krangel om tomtevalg, ble det til slutt besluttet at det skulle bygges ishall i Fredrikstad. 2. oktober 1970 ble Stjernehallen åpnet av byens ordfører.

Stjernehallen er omtalt som «Løvens hule» av mange hockeyspillere og supportere. Det har siden 1970-årene vært et stort supportertrykk på hjemmekampene. Supporterklubber som har fulgt Stjernen hockey siden 1970-årene er; Red Army fra 1980 til 1990, Red Beavers fra 1991 til 2009 og Red Stars fra 2009 til 2013. I 2016 gjenoppsto den tidligere gruppen Red Beavers. De klassiske rivalene er Sparta fra Sarpsborg, Vålerenga og Storhamar.

Det er nå planer om å bygge en større hall, som kan møte fremtidens krav til komfort for spillerne og tilskuerne, inspirert av blant annet den nye arenaen i Stavanger.

Eksterne lenker 
 
 Ishaller og baner i Norge hockey.no

Ishaller i Norge
Sport i Fredrikstad
Idrettsanlegg i Viken
Byggverk i Fredrikstad
Dwain Chambers

Dwain Anthony Chambers (født 5. april 1978 i Islington, London) er en britisk friidrettsutøver, som også tidligere har spilt amerikansk fotball for Hamburg Sea Devils i NFL Europa.

Som junior har han EM-gull på både 100 meter og 4x100 meter fra junior-EM i 1995 og 1997. Hans fremste meritter som senior er gull på 60 meter ved VM innendørs i 2010, samt sølvmedalje på 4x100 m og bronsemedalje på 100 m under VM 1999. 

I 2003 testet han positivt på THG, og ble utestengt i to år.

NFL Europa
Etter å ha deltatt i en rekke treningsleirer for NFL Europa signerte han en proffkontrakt med det tyske laget Hamburg Sea Devils i mars 2007. Etter at det kom for en dag at Chambers mottok nye, lovlige kosttilskudd fra Victor Conte bekreftet Hamburg Sea Devils at Chambers ofte skulle testes for doping.

Chambers diskuterte doping i friidrett under et intervju med den olympiske gullmedaljevinneren Matthew Pinsent for BBCs Inside Sport. Chambers mente at det alltid kom til å eksistere idrettsutøvere som dopet seg, fordi de som kjempet mot doping ikke kunne holde tritt med de vitenskapelige fremskrittene i doping, og at utøvere som dopet seg hadde en stor fordel over de som valgte å ikke dope seg. Chambers ble kritisert av både pressen og tidligere kollegaer i friidrettsverdenen, inkludert Steve Redgrave, Mo Farah, og Sebastian Coe, for hans kommentarer.

Chambers' karriere i amerikansk fotball ble satt på vent da han ble satt på sidelinjen ut sesongen med et tretthetsbrudd i høyrefoten. Situasjonen forverret seg da NFL bestemte seg for å legge ned den europeiske ligaen den 29. juni 2007, som betød at Chambers stod uten en jobb.

Referanser

Eksterne lenker 
 
 Dwain Chambers – offisiell hjemmeside

Personer fra London
Dopingsaker i friidrett
Britiske sprintere
Utøvere av amerikansk fotball fra England
Wide receivere i amerikansk fotball
Verdensmestere i friidrett for Storbritannia
Verdensmestere i friidrett innendørs for Storbritannia
Europamestere i friidrett for Storbritannia
EM-sølvmedaljevinnere i friidrett for Storbritannia
Deltakere for Storbritannia under EM i friidrett 1998
Deltakere for Storbritannia under VM i friidrett 2009
Deltakere for Storbritannia under VM i friidrett innendørs 2012
Deltakere for Storbritannia under Sommer-OL 2012
Friidrettsutøvere under Sommer-OL 2012
Deltakere for Storbritannia under VM i friidrett innendørs 2014
Deltakere for Storbritannia under VM i friidrett innendørs 2010
Deltakere for Storbritannia under VM i friidrett innendørs 2008
Deltakere for Storbritannia under Stafett-VM i friidrett 2014
Deltakere for Storbritannia under VM i friidrett 2011
Deltakere for Storbritannia under VM i friidrett 1999
Deltakere for Storbritannia under EM i friidrett 2002
Weil am Rhein

Weil am Rhein er en tysk by og kommune i forbundsstaten Baden-Württemberg. Den ligger på Rhinens østre bredd, nær stedet hvor landegrensene mellom Tyskland, Sveits og Frankrike møtes. Weil am Rhein er den sørvestligste byen i Tyskland og har rundt 30 000 innbyggere.

Byen kan forveksles med Weil der Stadt, som også ligger i Baden-Württemberg.

Referanser

Eksterne lenker 
 

Byer i Baden-Württemberg
Byer ved Rhinen
Bosetninger første gang omtalt i 786
Byer grunnlagt i 1929
Ulriksdal

For gruvene med samme navn i Trondheim kommune, se Ulriksdal gruver.

Ulriksdal er et kongelig slott i Sverige, som ligger cirka 10 km nordvest for Stockholm. Slottet som opprinnelig het Jakobsdal, er et trefløyet anlegg, og byggingen av slottet begynte i 1642 og det sto helt ferdig i 1645. Slottet tilhørte først riksråd Jacob De la Gardie, og ble oppbygd til barokkstil omkring 1680 av Nicodemus Tessin. «Riksenkedronningen» Hedvig Eleonora kjøpte slottet i 1669, og døpte det i 1684 om til Ulriksdal. 

Slottet har senere blant annet vært i bruk som sommeresident for kong Karl XV, det har vært enkesete for dronning Sofia, og det har vært kronprinsboligen til Gustav IV. Slottet ble åpnet for publikum i 1985.

Eksterne lenker 
 

Slott i Sverige
Solna kommune
Atmel

Atmel Corporation (NASDAQ: ATML) var en ledende produsent av mikrokontrollere, avansert logikk, NVRAM og RF komponenter. Atmel var kjent for sin produksjon av Flashminne, og for sine norskutviklede AVR mikrokontrollere som i 2012 stod for ca 70% av omsetningen.

I 2015 annonserte tyske Dialog Semiconductor at de ville kjøpe Atmel Corporation, men kjøpet ble annulert da et tilbud fra Microchip ble ansett som bedre.  I 2016 kjøpte Microchip hele Atmel for nesten 3,6 milliarder US-dollar.

Atmel Norway
Vegard Wollan og Alf-Egil Bogen forlot i 1995 Nordic VLSI for å satse på sin egen microchip-arkitektur, AVR. Ledelsen i Atmel i California valgte å satse på designet, og Atmel Norway startet opp på Vestre Rosten utenfor Trondheim.

AVR ble etter hvert brukt i Sonys videokameraer, i telefoner fra Samsung, Motorola og Nokia , og åtte AVR-er var brukt i Microsoft Surface.

Atmel Norway hadde i 2012 omkring 200 ansatte.

Microchip Technology Norway AS hadde i 2016 ca 204 millioner kroner i omstening og hadde 128 ansatte.

Markedsområder 
Atmel leverte et bredt spekter av produkter til flere bransjer. Hovedfokuset var på produkter med batteridrift og håndholdte systemer hvor det trengs stor ytelse og minst mulig strømforbruk.

Foruten sitt spekter av standard IC-er, produserte Atmel også kundespesifik programmerbar logikk, ASIC-er, og ASSP-er. De laget også i noen tilfeller SoC løsninger.

Se også
 AT91SAM
 AT91CAP
 AVR
 AVR32

Referanser

Eksterne lenker
 

Industriselskaper fra USA
Etableringer i 1984
San Jose (California)
Næringsliv i California
Andreas Matzbacher

Andreas Matzbacher (født 7. januar 1982, død 24. desember 2007) var en østerriksk landeveissyklist. Han omkom i en bilulykke den 24. desember 2007, da han mistet kontrollen over bilen han kjørte og kolliderte i en stolpe.

Referanser

Eksterne lenker 
 

Østerrikske syklister
Fødsler i 1982
Dødsfall i 2007
Astigmatisme

Astigmatisme eller skjeve hornhinner er en optisk feil i øyet som gir et uskarpt, slørete syn. Dette skyldes brytningsfeil i Cornea (hornhinnen) eller i øyets linse. Ved feil i hornhinnen er denne slik at den ikke lenger har en rund sfærisk form, men har en mer elliptisk form, som kan minne om et egg, noe som reduserer hornhinnens evne til korrekt å fokusere lys. Ved en lenticular (linse-) astigmatisme er kurvaturen i øyets linse ikke jevn i alle plan, noe som gir en oppsplitting mer enn en fokusering på retina (netthinnen). Når lys fra ett punkt treffer retina i flere dybder, gir dette opphav til et uskarpt bilde.

Brytningsfeilen i et astigmatisk øye kommer av at brytningen i forskjellige medianer blir forskjellig. Øyet har med andre ord forskjellig fokus i forskjellige plan. For eksempel kan et bilde være korrekt fokusert på retina i det horisontale plan, mens det er ute av fokus i det vertikale plan. Det vil si at om man ser på to linjer som går i forskjellig retning, sees den ene skarpt på en avstand, mens den andre linjen sees skarpt på en annen avstand.

Astigmatisme medfører at det kan være vanskelig å se fine detaljer. I noen tilfeller fremstår for eksempel ikke-vertikale linjer, så som flaggstenger, som loddrette – de heller over!

Ofte kan astigmatisme korrigeres med briller, kontaktlinser eller ved kirurgi. I en brille eller kontaktlinse kan astigmatisme korrigeres ved at det inngår et element av sylinderlinse i glasset. Et slikt glass beskrives av tre parametre:
 en rund, sfærisk brytning, målt i dioptrier
 en sylindrisk brytning, målt i dioptrier.
 sylinderens akse, med vinkel angitt i grader.

Referanser

Eksterne lenker 
  MedlinePlus article
  AllAboutVision.com article
  VisionSimulations.com | Simuleringer av hvordan personer med synsfeil oppfatter verden
  Medical Info on Astigmatism

Sykdommer i øyet og øyets omgivelser
Santa Prisca

Santa Prisca kan være:

 Santa Prisca i Roma i Italia.
 Santa Prisca i Taxco i Mexico.
Fylkesvei 7946

Fylkesvei 7946 er en kort forbindelsesvei mellom europavei 6 og Sørkjosen lufthavn i Nordreisa. Veien er 322 meter lang.

Frem til 2019 hadde veien betegnelsen fylkesvei 351 (Troms).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Nordreisa
Róbert Fazekas

Róbert Fazekas (født 18. august, 1975 i Szombathely) er en ungarsk diskoskaster, som vant gull i EM i München i 2002 og sølv i VM i Paris i 2003. Under OL i 2004 fikk han opp det lengste kastet, men ble diskvalifisert da han ikke var i stand til å avlegge en urintest. Fazekas har en personlig rekord på 71.70 meter.

Referanser

Eksterne lenker 
 

Ungarske diskoskastere
Europamestere i friidrett
Dopingsaker i friidrett
Deltakere for Ungarn under Sommer-OL 2008
Friidrettsutøvere under Sommer-OL 2008
Deltakere for Ungarn under Sommer-OL 2004
Friidrettsutøvere under Sommer-OL 2004
Personer fra Szombathely
Fødsler i 1975
Deltakere for Ungarn under VM i friidrett 2011
Deltakere for Ungarn under EM i friidrett 2002
Graham Nash

Graham Nash (født 2. februar 1942) er en britisk sanger, gitarist og pianist. 

Han debuterte med gruppa The Hollies tidlig på 1960-tallet, og hadde en solid karriere der, men likevel trakk han seg ut i 1968 for å reiste til USA hvor han begynte samarbeidet med David Crosby, Stephen Stills og etter hvert også Neil Young.

Hans evne som sanger og låtskriver har gitt ham trofaste fans over hele verden. En av hans mange kjente sanger er "Teach Your Children". Dessuten er han en anerkjent fotograf. 

Nash besøkte Oslo i 2005 under Norwegian Wood-festivalen.

Nash ble i dronningens fødselsdagsliste for 2010 utnevnt til offiser av Order of the British Empire for fortjenester av musikk og veldedighet.

Referanser

Diskografi 
 Songs for beginners,  1971
 Wild Tales, 1971
 Earth & Sky, 1974
 Innocent eyes, 1986
 Songs for survivors, 2002
 This path tonight, 2016

Eksterne lenker 
 
 
 
 

Engelske gitarister
Engelske sangere
Order of the British Empire (OBE)
Medlemmer av Rock and Roll Hall of Fame (gruppemedlem)
Personer fra Blackpool
Fokino (Primorskij kraj)

Denne artikkelen er om byen ved Stillehavet. For byen i Brjansk oblast se Fokino (Brjansk oblast).

Fokino (russisk: Фо́кино) er en lukket by i Primorskij Kraj i Russland. Innbyggertall: 26 457 (folketelling 2002).

Byen ligger ved Peter den stores gulf mellom Vladivostok og Nakhodka. Den er en lukket by fordi den russiske stillehavsflåten har sin base her. Utlendinger må ha en spesiell tillatelse for å besøke byen. Imidlertid er øyene Putjatin og Askold, som administrativt er en del av byen, åpen for besøk fra turister. Opp til to tusen turister besøker Putjatin hvert år. De tiltrekkes av det unike plante- og dyrelivet i farvannet rundt øya og dens undervannslandskap. Det bor rundt 2 400 mennesker på Putjatin. Deres viktigste næringsveier er fangst og bearbeiding av sjøprodukter, avl av mink og aksishjort. Det er ingen fast bosetning på øya Askold. Den besøkes sjelden av turister da det ikke er regelmessig transportforbindelser med fastlandet, og øyas status, som inntil 1995 var en del av reservatet hvor ingen økonomisk aktivitet var tillatt. Det finnes gullreserver på flere dusin tonn på Askold.

Referanser

Eksterne lenker 
 

Byer i Primorskij kraj
Lukkede byer
Bosetninger etablert i 1891
1891 i Russland
Ruth Fuchs

Ruth Fuchs (født 14. desember 1946 i Egeln) er en tysk politiker og tidligere friidrettsutøver. Fuchs, som representerte DDR, vant spydkast under OL 1972 og OL 1976. Hun satte seks verdensrekorder i spydkast på 1970-tallet. Hennes personlige rekord er 69,96 meter. Fuchs ble utsatt for det systematiske dopingregimet i DDR, og brukte anabole steroider fra ung alder.

Referanser

Eksterne lenker 
 

Fødsler i 1946
Personer fra Salzlandkreis
Tyske spydkastere
Olympiske mestere for Øst-Tyskland
Olympiske mestere i spydkast
Europamestere i friidrett for Øst-Tyskland
Deltakere for Øst-Tyskland under EM i friidrett 1971
Medaljevinnere under Sommer-OL 1972
Deltakere for Øst-Tyskland under Sommer-OL 1972
Friidrettsutøvere under Sommer-OL 1972
Deltakere for Øst-Tyskland under EM i friidrett 1974
Medaljevinnere under Sommer-OL 1976
Deltakere for Øst-Tyskland under Sommer-OL 1976
Friidrettsutøvere under Sommer-OL 1976
Deltakere for Øst-Tyskland under EM i friidrett 1978
Deltakere for Øst-Tyskland under Sommer-OL 1980
Friidrettsutøvere under Sommer-OL 1980
Chryste Gaines

Chryste Dionne Gaines (født 14. september 1970 i Lawton, Oklahoma) er en tidligere amerikansk friidrettsutøver som konkurrerte hovedsakelig på 100 meter.

Gaines vant 4 × 100 meter under OL i 1996 i Atlanta i Georgia i USA, sammen med Gail Devers, Inger Miller og Gwen Torrence. Hun har også to gullmedaljer og en sølvmedalje på stafett i VM. I 2005 ble hun utestengt i to år for bruk av THG (anabole steroider).

Referanser

Eksterne lenker 
 

Sprintere fra USA
Olympiske mestere for USA
Personer fra Comanche County i Oklahoma
Deltakere for USA under Panamerikanske leker 1995
Friidrettsutøvere under Panamerikanske leker 1995
Medaljevinnere under Sommer-OL 2000
Medaljevinnere under Sommer-OL 1996
Deltakere for USA under Sommer-OL 1996
Friidrettsutøvere under Sommer-OL 1996
Deltakere for USA under Sommer-OL 2000
Friidrettsutøvere under Sommer-OL 2000
Tibor Gécsek

Tibor Gécsek (født 22. september 1964 i Szentgotthárd) er en tidligere ungarsk sleggekaster.
Han vant bronsemedalje både i VM 1993 og VM 1995. Han har en personlig rekord på 83.68 meter. I EM 1998 i Budapest tok han gullmedalje, og ble kåret til årets mannlige idrettsutøver i Ungarn. I 1995 ble han utestengt i to år etter å ha testet positivt på anabole steroider.

Referanser

Eksterne lenker 
 

Ungarske sleggekastere
Europamestere i friidrett
Deltakere for Ungarn under Sommer-OL 1988
Friidrettsutøvere under Sommer-OL 1988
Deltakere for Ungarn under Sommer-OL 1992
Friidrettsutøvere under Sommer-OL 1992
Deltakere for Ungarn under Sommer-OL 2000
Friidrettsutøvere under Sommer-OL 2000
Personer fra Vas
Fødsler i 1964
Deltakere for Ungarn under EM i friidrett 1998
Ungarske mestere i friidrett
Patricia Girard

Patricia Girard-Léno (født 8. april 1968 i Pointe-à-Pitre, Guadeloupe, Frankrike) er en tidligere fransk 100 meter hekk-løper. Hun fikk bronsemedalje på 100 meter hekk i OL 1996 i Atlanta, USA. 
I VM 2003 vant hun gull på 4 x 100 meter. Hun var utestengt fra 1990 til 1992 etter brudd på dopingbestemmelsene.

Referanser

Eksterne lenker 
 

Franske sprintere
Verdensmestere i friidrett
Europamestere i friidrett for Frankrike
Olympiske bronsemedaljevinnere for Frankrike
Medaljevinnere under Sommer-OL 1996
Friidrettsutøvere under Sommer-OL 1996
Deltakere for Frankrike under Sommer-OL 1996
Personer fra Pointe-à-Pitre
Fødsler i 1968
Deltakere under EM i friidrett innendørs 1998
Deltakere for Frankrike under EM i friidrett 2002
Deltakere for Frankrike under VM i friidrett innendørs 1997